Die Ärzte

thumb|''Die Ärzte'' logo
[thumb|''Die Ärzte'' in concert, [Köln (2007)]]
***Die Ärzte*** (no vācu valodas — 'ārsti') ir pankroka mūzikas grupa no Berlīnes, Vācijas. Viņi sevi sauc arī par labāko grupu pasaulē (*die beste Band der Welt*). Neskatoties uz humoristisko pašapzīmējums, grupa arī ir viena no vadošajām Vācijas mūzikā.

## Grupas vēsture
Grupas *Die Ärzte* darbība aizsākās 1982. gadā, kad to nodibināja Fārins Ūrlaubs, Bela B. un Zānijs (*Hanss Runge*). Fārins un Dirks jau iepriekš bija spēlējuši kopā grupā *Soilent Grün*. Pirmais grupas koncerts notika 1982. gada beigās, kādā namā Rietumberlīnē. Gadu pēc otrā *Die Ärzte* albuma izdošanas, 1986. gadā, grupu pameta Hanss Runge. Fārins un Bela viņam pārmeta nenopietnu attieksmi pret mūziku, jo Zānijam svarīgākas bija studijas, viņš, pēc pārējo grupas dalībnieku uzskatiem, muzicēja tikai naudas un viņa pielūdzēju dēļ. Viņš atteicās arī no savām tiesībām uz *Die Ärzte* mūziku Fārina un Belas labā, saņemdams par to 10 000 marku atlīdzību.

Trešajā albumā ar nosaukumu *Die Ärzte* Zānija vietu ieņēma mūziķis ar iesauku *The Incredible Hagen* (Hāgens Lībings), tomēr uz albuma vāka bija redzami tikai Fārins Ūrlaubs un Bela B. Jaunais grupas dalībnieks iestājās arī par *Die Ärzte* mūzikas izplatīšanu VDR. Austrumvācijā tika noorganizēta viena koncertu turneja ar 10 koncertiem, kā arī tika izdots albums, kā rezultātā *Die Ärzte* ieguva popularitāti VDR.

Jau pirms albuma *"Das ist nicht die ganze Wahrheit..."* izdošanas, 1988. gada aprīlī, grupas dalībnieki bija izlēmuši par tās darbības beigām. 1988. gada 9. jūlijā Vesterlandē, Ziltas salā, notika atvadu koncerts. 1989. gadā, pēc atvadīšanās no publikas, grupa publicēja vēl vienu albumu, kas bija veidota kā labāko dziesmu izlase, lai arī saturēja 4 jaunas dziesmas.

1993. gadā Fārins kādā vēstulē Belam B. ierosināja atjaunot grupu, "lai atkal nopelnītu naudu". Tas arī tika īstenots, un par trešo dalībnieku kļuva Rodrigo Gonzalezs, kurš jau ilgu pazina Belu B. Pirmajā albumā pēc grupas darbības atsākšanas tika iekļauta arī dziesma *"Schrei nach Liebe"*, kas nosodīja labējo radikālismu (akūtu problēmu Vācijā pēc atkalapvienošanās) un kļuva ļoti populāra.

2002. gada 21. jūnijā *Die Ärzte* sniedza 20 gadu jubilejas koncertu Berlīnē, uz kuru bija ieradušies 35 000 skatītāju. Koncerta nosaukums bija "15 gadi neto" (*15 Jahre netto*), kas bija ironiska atsauce uz pārtraukuma laiku 1988—1993. Tā paša gada 31. augustā grupai tika noorganizēts *[[MTV-Unplugged]]* koncerts, kas notika Alberta-Šveicera ģimnāzijā (*Albert-Schweitzer-Gymnasium*), Hamburgā. Ar grupu kopā uzstājās arī ģimnāzijas orķestris un koris, kā arī vairāki citi mūziķi.

## Grupas dalībnieki
* **[[Fārins Ūrlaubs]]** (Jans Ulrihs Makss Feters) — balss, ģitāra
* **Bela B.** (Dirks Felzenheimers) — sitamie instrumenti
* **Rod** (Rodrigo Gonsaless) — basģitāra

## Diskogrāfija
* 1984 : *Uns geht's prima...*
* 1984 : *Debil*
* 1985 : *Im Schatten der Ärzte*
* 1986 : *Die Ärzte*
* 1987 : *Ist das alles ? (13 Höhepunkte mit den Ärzten)*
* 1987 : *Ab 18*
* 1988 : *Das ist nicht die ganze Wahrheit*
* 1988 : *Live — Nach uns die Sintflut*
* 1989 : *Die Ärzte früher !/Der Ausverkauf geht weiter !*
* 1993 : *Die Bestie in Menschengestalt*
* 1994 : *Das Beste von kurz nach früher bis jetze*
* 1995 : *Planet Punk*
* 1996 : *Le Frisur*
* 1998 : *13*
* 1999 : *Wir wollen nur Deine Seele*
* 2000 : *Satanische Pferde*
* 2000 : *Runter mit den Spendierhosen, Unsichtbarer!*
* 2001 : *5, 6, 7, 8 — Bullenstaat!*
* 2002 : *Unplugged — Rock'n'Roll Realschule*
* 2003 : *[[Geräusch]]*
* 2005 : *Devil*
* 2006 : *Bäst of*
* 2007 : *Jazz ist anders*
* 2012 : *Auch*

## Ārējās saites

* Grupas oficiālā mājaslapa
* DÄOF (grupas oficiālais fanu klubs)